Deşi ai fi tentat să te referi direct la contul bancar, acesta presupune deplasări frecvente la bancă, ceea ce constituie fără îndoială un impediment major pentru toată lumea. Trăim într-un ritm alert al vieţii, deci cardurile de credit sunt de departe cea mai utilizată metodă de plată atât pentru achiziţionarea bunurilor necesare traiului zilnic cât şi pentru plata diverselor servicii la care apelezi. Să foloseşti un card de credit este simplu, îl apropii de un POS în magazinul în care îţi faci cumpărăturile şi imediat ţi se va emite o chitanţă cu contravaloarea achiziţionată. În online, lucrurile devin şi mai simple, ai apelat la un serviciu, eşti de acord cu valoarea acestuia şi un singur click va transfera banii de pe card în contul providerului acelui serviciu.